*A határozati javaslatok elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*250. számú előterjesztés*

Bátaszék Város Önkormányzata Képviselő-testületének 2016. november 30-án,

15,00 órakor megtartandó ülésére

*Tájékoztató a közétkeztetés fejlesztésére vonatkozó pályázati felhívásról*

|  |
| --- |
| **Előterjesztő:** Dr. Bozsolik Róbert polgármester    **Készítette:** Bozsolik Zoltán városüzemeltetési mb. irodavezető      **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  Pénzügyi és Gazdasági Bizottság: 2016. 11. 29. |

***Tisztelt Képviselő-testület!***

Társadalmi egyeztetésre tették közzé „*Helyi termékértékesítést szolgáló piacok infrastrukturális fejlesztése, közétkeztetés fejlesztése”* című, *VP6-7.2.1-7.4.1.3-16* kódszámú felhívást.

A felhívás célja a vidéki térségekben élők életminőségének a javítása, a lakosság egészséges, jó minőségű élelmiszerrel való ellátása, a helyi termelők piacra jutásának elősegítése, a helyi alapanyagok felhasználásának a támogatása, ezen keresztül a helyi gazdaság fejlesztése.

A felhívás keretében az alábbi tevékenységek támogathatóak önállóan:

1. célterület esetében:

a. fedett és fedetlen elárusítóhelyek felújítása, kialakítása;

b. üzlethelyiségek felújítása, kialakítása;

c. piaci szolgáltatásokhoz szükséges helyiségek (pl. hűtőkamra, raktár, stb.) felújítása, kialakítása;

d. szociális és hatósági helyiségek felújítása, kialakítása;

e. szükséges kiegészítő infrastruktúra kiépítése: villamos energia- és vízellátáshoz kapcsolódó hálózat, szennyvízelvezetés fejlesztése, kiépítése;

f. szelektív gyűjtést biztosító hulladéktárolók kialakítása, meglévők fejlesztése;

g. a mérlegelést, illetve a ki- és berakodást segítő eszközök gépek, berendezések beszerzése.

2. célterület esetében:

a. étkeztetéshez szükséges tálaló-, melegítő-, főzőkonyha fejlesztése, kialakítása;

b. étkező helyiség felújítása, férőhely bővítése;

c. raktár, hűtőkamra felújítása, kialakítása;

d. étkezőbútorok beszerzése;

e. konyhai gépek, eszközök, bútorok és berendezési, felszerelési tárgyak beszerzése

A felhívás keretében az alábbi, önállóan nem támogatható tevékenységek a projekt elszámolható költségének maximum 10 %-áig támogathatóak:

1. célterület esetében:

- a területhez kapcsolódó út, járda, parkoló kialakítása;

- vagyonvédelmet célzó beruházás kialakítása (pl. kerítés, kamerarendszer, stb.);

- használati térelemek (pl. pad, korlát, szemetes, stb.) beszerzése;

- parkosítás, zöldterület fejlesztése, kialakítása.

2. célterület esetében:

- épület külső felújítása;

- az épülethez tartozó, telekhatáron belüli külső terek (udvar, zöld terület, konyhakert) kialakítása, átalakítása, felújítása;

- használati térelemek (pl. pad, korlát, szemetes, stb.) beszerzése.

A fenntartási kötelezettséget a támogatást igénylő a projektmegvalósítás befejezésétől számított 5 évig, a támogatás visszafizetésének terhe mellett vállalja.

Jelen felhívásra támogatási kérelmet nyújthatnak be:

*Mindkét célterület esetében:*

a. a működési területén megvalósuló fejlesztés vonatkozásában települési önkormányzat, települési nemzetiségi önkormányzat, önkormányzati társulás, nonprofit szervezet, egyházi jogi személy;

b. vidéki térségben megvalósuló fejlesztés településén ingatlantulajdonnal vagy székhellyel, vagy telephellyel rendelkező nonprofit szervezet, egyházi jogi személy.

A felhívás keretében a támogatási kérelmek benyújtására 2016. december 15. naptól 2018. december 14-ig van lehetőség.

Ezen időszak alatt az alábbi értékelési határnapokig benyújtásra került projektek kerülnek együttesen elbírálásra:

Első szakasz zárása: 2017. január 16.

Második szakasz zárása: 2017. február 16.

Harmadik szakasz zárása: 2017. március 16.

Negyedik szakasz zárása: 2017. június 16.

Ötödik szakasz zárása: 2017. szeptember 18.

Hatodik szakasz zárása: 2017. december 15.

Hetedik szakasz zárása: 2018. március 14.

Nyolcadik szakasz zárása: 2018. június 15.

Kilencedik szakasz zárása: 2018. szeptember 14.

Tízedik szakasz zárása: 2018. december 14.

A felhívás keretében nyújtott támogatás vissza nem térítendő támogatásnak minősül.

|  |  |  |  |  |  |
| --- | --- | --- | --- | --- | --- |
|  | **A támogatás maximális összege** | **Maximális**  **támogatási intenzitás** | **Maximális**  **támogatási intenzitás** | **Maximális**  **támogatási intenzitás** | **Maximális**  **támogatási intenzitás** |
| A 290/2014. (XI.26.) Korm. rendelet szerinti kategóriába tartozó járásban lévő település |  | *nem besorolt* | *kedvezményezett* | *fejlesztendő* | *komplex programmal fejlesztendő* |
| **1. célterület** | 50 millió Ft | 75% | 85% | 90% | 95% |
| **2. célterület** | 20 millió Ft | 75% | 85% | 90% | 95% |

A maximálisan igényelt támogatás összege célterületenként nem haladhatja meg az adott célterület esetében igényelhető maximális támogatás összegét.

Az elmúlt időszakban a konyha felújítására, eszközök beszerzésére az Önkormányzat által benyújtott pályázatok nem kaptak pozitív elbírálást. A BM pályázatban a kiírás kereteihez igazodva mintegy 16 millió forintos bekerülési költségű fejlesztésben gondolkodtunk, mely nem orvosolta volna teljes egészében a konyha működtetésének problémáját.

Javasoljuk, hogy a **Bátaszéki Mikrotérségi Óvoda és Bölcsőde** konyhája (7140 Bátaszék Budai u. 11.) berendezési, felszerelési tárgyak beszerzésére – figyelemmel a 2. célterületre – kerüljön beadásra pályázat, úgy, hogy lehetőségek szerint a műszaki tartalom orvosolja a légtechnika és a főzési technológia hiányosságait. A pályázat megvalósításához önerő meghatározására is szükség lesz, melynek maximuma 5 millió forint lehet.

***H a t á r o z a t i j a v a s l a t :***

**A közétkeztetés biztosító konyha fejlesztésére vonatkozó pályázat előkészítésének jóváhagyása**

Bátaszék Város Önkormányzatának Képviselő-testülete;

1. „Helyi termékértékesítést szolgáló piacok infrastrukturális fejlesztése, közétkeztetés fejlesztése” című, VP6-7.2.1-*7.4.1.3-16* kódszámú felhívásról szóló tájékoztatót elfogadja;
2. felhatalmazza a város polgármesterét a **Bátaszéki Mikrotérségi Óvoda és Bölcsőde** konyhájára (7140 Bátaszék Budai u. 11.) vonatkozóan a pályázat benyújtásához szükséges tanulmányok elkészítésére vonatkozó ajánlatkérési eljárás lefolytatására;
3. felhatalmazza a város polgármesterét a tervezési feladatok ellátására vonatkozó ajánlatkérési eljárás lefolytatására.

*Határidő:* 2017. január 15.

*Felelős*: Dr. Bozsolik Róbert polgármester

(a tárgyalások és az ajánlatkérési eljárások lefolytatásáért)

*Határozatról értesül*: Városüzemeltetési iroda

Irattár